钦定古今图书集成/明伦汇编/闺媛典/第026卷 > 邓光衢母游氏
## 钦定古今图书集成/明伦汇编/闺媛典/第026卷 > 邓光衢母游氏

按《连山县志》：“游氏，庠生邓光衢母，故宦邓邦栋妻。性
柔顺，喜施济，治家勤而有法。夫素耿直，常面绳人过，
氏和颜解之，人咸服其夫之训，而怀氏之德。及随夫
任康州，岁适饥，因谓夫曰：‘日睹饥民，安忍袖手？愿君
捐俸首倡，请绅衿义士随力助粟救荒’。氏又出资合
赈，所活甚众。时邻封因荒贼起，惟康怡然，皆氏劝夫”
倡义赈饥之力也。及旋里，夫没，家计萧条，犹延师训
子，得以成名，人方之“柳母”云。邑侯孙公旌之以文。